  

Mungo Park//Verdensherskerne d. 15. januar

***Forestillingen er obligatorisk og en del af pensum. I får billetterne betalt af skolen, men skal selv sørge for transport. Teatret ligger tæt på Allerød Station. NB: Parkering: Parkér gerne gratis på Kratbjergvej ud for nummer 9 (mit hus) (3 min. fra teatret)***

# Program:

**Vi mødes kl. 19.30 på teatret.**

**Forestillingen begynder kl. 20.00**

**Forestillingen slutter ca. kl. 21.30**

**Der er en fin lille cafe, hvor I kan købe sodavand og snacks.**

Glæd jer!

Pia

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Inspireret af bestselleren SAPIENS af Yuval Noah Harari**

Tre unge skuespillere buldrer af sted med en underholdende, overraskende og skæv historie om, hvordan vi gik fra at være et bange, lille flokdyr til verdensherskere. Fra menneskets opdagelse af ilden til udviklingen af cyborgs – og de utallige u-vendinger, vi har taget undervejs.

Tilsat humor går det over mammutjagt, hvedens domesticering af os, opfindelsen af penge, og hvordan sladder og vores evne til at fortælle historier førte os til imperier, religioner, bureaukrati og forbrugerisme. En energisk og fantasifuld fejring og kritik af menneskeheden, nu hvor fremtiden for os synes usikker og svær at se muligheder i. For at finde optimismen frem igen, spørger vi os selv, hvordan vi er endt, som vi er endt – og om vi tør tage endnu en u-vending?

En forestilling inspireret af bogen, der ifølge Præsident Obama gav ham et ”nyt perspektiv på de helt grundlæggende ting, som har gjort det muligt at bygge den moderne civilisation, vi nu tager for givet”.

VERDENSHERSKERNE er videnskabsbøgernes milkshake – du skal bare bælle!

**Medvirkende:**Sebastian Henry Aagaard-Williams, Nana Morks og Signe Thielsen

**Manuskript**Rasmus Krone og Kristoffer Lundberg **Instruktion:** Kristoffer Lundberg
**Scenografi:** Josefine Thornberg-Thorsøe **Lyddesign & komponist:** Emil Sebastian Bøll  **Lysdesign:** Casper Døi

Forestillingen spiller på Scene 1 og varer 1 time og 15 minutter.

**OBS! Der anvendes stroboskoplys og røg i forestillingen. Røgen er vandbaseret.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OPGAVE:** **Skriv i din portfolio/papir ½-1 A4side om din umiddelbare oplevelse og vurdering af forestillingen. Hvad gjorde størst indtryk? Hvad hæftede du dig *særligt* ved? Du vælger selv fokuspunkt(er).**

fx tematik, spillestil, scenografi, scenerum, rekvisitter, lyd/lys, replikker, skuespillernes virkemidler (bevægelsesmønstre, mimik, gestik, blikretninger, stemme), udtryksniveauer, variation, samspil etc.

Skriv her: noter i stikordsform…

Du kan finde ud af mere om teatret Mungo Park her:

<http://den2radio.dk/udsendelser/monko-park/>